cyanic-selkie/wikianc huggingface dataset:
Nier: Automata
Handlingstema
For Yoko er den femte og siste endingen en lykkelig slutt. Ifølge han selv kom han ikke på den endingen på en god stund, ettersom han hadde fokus på andre deler av handlingen. Han følte at den endingen kom naturlig ut ifra figurenes utvikling, fremfor at det var han som designet den for dem. I den siste endingen skyter spilleren seg gjennom rulletekstene, og dette skal være symbolsk for spilleren og figurene som bryter seg ut av et kjent system i håpet om å finne en bedre fremtid. Yoko mente at at dette representerte spillets fokus på fremtiden og systematikk godt. Muligheten for spillere til å hjelpe hverandre i denne spillsekvensen ble inspirert av en Coca-Cola-kampanje i India og Pakistan, to land med et konfliktfylt forhold med hverandre, hvor Coca-Cola koblet to drikkeautomater i hvert sitt land med hverandre via videochat. Yoko var imponert over dette, og planla opprinnelig å vise spillere oppmuntrende meldinger sendt fra land i konflikt med sitt eget i slutten av spillet, men valgte heller å vise meldinger fra tilfeldige land istedenfor. Dette ble implementert sammen med muligheten til å slette savefilene sine, slik det også var mulig i Nier, cirka halvveis gjennom utviklingen. At en da ofrer savefilene sine hjelper da andre tilfeldige spillere med å komme seg gjennom den delen av spillet.
Et av de sentrale temaene i spillet er beskrevet som «agaku» (足掻く), et japansk ord beskrevet som «å slite», da gjerne i å komme seg ut eller gjøre det beste ut av av en situasjon. Et annet sentralt tema påpekt av Saito var kjærlighet, noe han mente var uvanlig, siden alle de sentrale figurene er roboter, som til vanlig ikke har følelser. Yoko brukte også det at maskinene og androidene ser opp til den utdødde menneskeheten som et virkemiddel for å vise hvordan ens egen selvfølelse har røtter i noe annet enn en selv. Måten menneskeheten fortsetter å påvirke maskinene og androidene til å krige med hverandre reflekterer Yokos meninger rundt hvordan folk fortetter å slåss med hver andre og lage skiller mellom hverandre til tross for annen fremgang. En annen ting som blir tatt opp igjen fra Yokos tidligere verk er spørsmål rundt hvorfor folk dreper, og hvordan det å drepe påvirker andre, noe som kommer av at han tidligere observerte at noen folk endte opp med å nyte det å drepe fiender i spill, hvilket for han tydet på at det var noe galt med dem. Handlingens mørke tone forklarte Yoko at reflekterer det at virkeligheten også er mørk. Handlingen refererer også til flere kjente filosofer, med flere maskiner oppkalt etter dem, blant annet landsbylederen Pascal (Blaise Pascal), bossen Simone (Simone de Beauvoir) og landsbyfilosofen Jean-Paul (Jean-Paul Sartre). Yoko brukte også bøker om filosofi og psykologi skrevet av Will Buckingham og Nigel Benson som referanseverk da han skrev handlingen.
Spilldesign
Ettersom Nier: Automata var et action-rollespill fremfor et rent rollespill, som hovedspilldesigneren Takahisa Taura var mer vandt med, kom utviklingen av dette spillet med noen nye utfordringer for han. Taura hadde ansvar for kampen i spillet, mens Isao Negishi utviklet rollespilldelen. Ifølge Negishi og programmereren Ryo Onishi var det en stor utfordring å utvikle et spill i samme ånd som Nier, som gjorde at de måtte bytte spillstil sammenlignet med de spillene de hadde utviklet tidligere. I løpet av designet av rollespilldelen av spillet, tok PlatinumGames inspirasjon fra The Witcher 3: Wild Hunt, blant annet i hvordan de designet sideoppdragene, men de følte likevel at de aldri kunne leve opp til det spillet. De delene av spillene som byttet over til et side-scrollingperspektiv var inspirert av Castlevania-serien, som Taura var en fan av. Det var planlagt at i den siste bosskampen, hvor spilleren kan velge mellom 9S og A2, var det planlagt at hver figur skulle miste viktige kampevner; A2 skulle miste våpnene og sine og andre hjelpemidler, mens 9S skulle miste all XP, men dette ble droppet til slutt.
For kampsystemet tok utviklerne Nier som grunnlagt og la til deler fra andre spill PlatinumGames hadde utviklet. Tauras hovedmål var å forbedre kampsystemet sammenlignet med det forrige spillet og samtidig veve det sammen med handlingen. I tillegg ville de ta i bruk spillfunksjonalitet som gjorde det mulig for både nye og erfarne spillere å nyte spillet. Det var også første gang de hadde utviklet et spill med en åpen verden. De tidligere spillene de hadde utviklet tok i bruk en handlingsdreven lineær struktur, mens Nier: Automata tar i bruk store åpne områder som en kan sømløst reise gjennom. Ifølge Negishi medførte spillets åpne natur at det måtte ha færre fiender, noe som også kom til fordel for Yokos visjon for spillet; med færre fiender fikk spilleren flere muligheter til å nyte spillverdenens skjønnhet. Noen ting som måtte være med var skytesekvenser, noe utviklerne sammenlignet med bullet hell-spill, og kamp som byttet kameraperspektiv. «Words»-oppdraderingene i Nier ble oppdatert og implementert i spillet med navnet «plug-in chips» og gitt bakgrunn i spillets androidefigurer. Det ble vurdert å legge til en co-op-modus og 1v1-modus, men dette ble aldri noe av etter konseptstadiet. Spillet tar i bruk spilltrekk fra hack and slash, shoot ’em up og rollespill. Kameravinklingen kan også bytte fra tredjepersonsperspektiv til 2D.
Musikk og lyddesign
Keiichi Okabe var hovedkomponist til musikken i spillet, etter å ha tidligere komponert for både Nier og Drakengard 3, sammen med studiobandet sitt fra selskapet hans Monaca med Keigo Hoashi, Kuniyuki Takahashi og Kakeru Ishihama. Musikken var inspirert av klassisk musikk, samtidig som det spilte tilbake på Nier og det spillets melankoli. I motsetning til det spillet derimot, har musikken i Nier: Automata ofte mer brutale og mekaniske lyder for å reflektere den nye spillverdenen, hvor Niers spillverden heller lente seg mot å være grønn og naturrik, sammenlignet med Nier: Automatas ofte mekaniske verden. Det ble også tatt mer inspirasjon fra science fiction og cyberpunk til dette lydsporet. Den åpne verdenen gjorde også at Okabe valgte å lage flere lydspor som kunne sømløst flyte inn og ut av hverandre avhengig av situasjon og hvor man befinner seg, fremfor å bare ha et enkelt lydspor som stadig spilte. Musikken viderearbeidet gjennom Pro Tools. Emi Evans sto for mye av syngingen, etter å ha gjort det samme i Nier. Shotaro Seo bidro også med mannlig stemme. Kjenningsmelodien ble spilt inn i to versjoner, en med Evans og en med J'Nique Nicole. Nicole og Nami Nakagawa, sammen med Evans, sang i trestemmig kor til en del av spillmusikken, blant annet et lydspor som brukes til en bosskamp. I tillegg ble noen sanger fra Nier gjeninnspilt til bruk i Nier: Automata.
Lyddesignet ble håndtert av Masato Shindo, som fikk en ny utfordring PlatinumGames ikke hadde støtt på før; i tidligere spill de hadde utviklet var ekkoene justert per område eller rom, noe som fungerte fint i de spillene, men som ville kreve alt for mye arbeid å implementere i et spill med en åpen verden. Istedenfor ble lydlandskapet designet for å håndtere ekko i sanntid ut ifra omgivelsene. Lydimplementeringen ble håndtert av Masami Ueda, som endte opp med mer jobb enn han hadde opplevd i tidligere prosjekter. Likevel lot det seg gjøre uten store problemer takket være at han allerde var kjent med og hadde et godt forhold til.
Utgivelse
Etter utgivelsen av Drakengard 3 i january 2014 uttrykket Yoko en interesse i å lage en ny spin-off-serie i Drakenguard-universet, men nevnte ikke da om det var planlagt at det skulle følge opp Nier. I desember bekreftet han at arbeid på et nytt spill hadde begynt, men utdypte ikke mer. Nier: Automata ble annonsert for første gang under Square Enix' pressekonferanse under E3 2015, da under arbeidstittelen «Nier New Project». Det ekte navnet som spillet faktisk ble utviklet under ble holdt hemmelig siden det kunne ha avslørt noe av handlingen i spillet, men så langt hadde de ikke fullstendig fastslått spillnavnet. Yoko ville kalle det for «Nier: Android», men Square Enix avslo det alternativet på grunn av potensiell konflikt med Android-operativsystemet, som er beskyttet som varemerke av Google.
Da det ble annonsert var spillet bare rundt 10% fullført. Under Paris Games Week i 2015 ble spillets offisielle tittel og planlagte utgivelsesår annonsert, i tillegg til at en spilltrailer ble vist frem. Datoen annonsert var november 2016, men ettersom Square Enix var beskymret for at den datoen kom til å gjøre at spillet ville komme i konkurranse med andre fremtredene spill, ble spillet forsinket. Denne forsinkelsen ga også utviklerne tid til å finjustere spillbalansen og fikse noen småproblemer, hvilket Yoko satte pris på.
Lokalisering
Lokaliseringen til engelsk ble foretatt av 8-4, som tidligere hadde lokalisert Nier. Ifølge Yoko tok 8-4 på seg å endre noe av manuset, ettersom noen ideer i den japanske originalen ikke lot seg lett forstå hvis det skulle bli oversatt direkte. Målet var å skrive et manus som kunne la seg forstå av spillere verden over. Ettersom 8-4 hadde arbeidet sammen med Yoko tidligere med Nier og Drakengard 3, var de allerede kjent med skrivestilen hans og syntes det var lett å stille spørsmål til Yoko for å klargjøre det han hadde skrevet i løpet av oversettelsen. 8-4 største problem var å skrive androidefigurene, ettersom selvom de i prinsippet skulle være følelsesløse, så hadde hver av de sin egen karakteristikk, og mye av forholdet mellom 2B og 9S dreide seg rundt følelser. 9S var allerede skrevet til å virke mer følelsesladet, men 2B måtte skrives om for å helle virke «kjedelig» fremfor helt følelsesløs.
Det ble skrevet en rekke notater om hvordan hver figur skulle skrives. For eksempel skulle 9S gjerne fritt breie ut om det han snakket om, mens 2B skulle være kortfattet. I tillegg var valg av stemmeskuespiller et moment som ble tatt opp for flere figurer; blant annet har enkelte av de kvinnelige figurene ganske lyse stemmer, hvilket har noen kulturelle konnotasjoner for et japansk publikum, men det samme er ikke tilfellet for et mer vestlig publikum, hvilket gjorde at det ble valgt å bruke en mer moden stemme i slike tilfeller. En annen ting de måtte ta for seg var å lese seg opp på spillets filosofiske temaer for å ikke si noe feil. Ett problem de traff på var navnet til figuren Jean-Paul, som i den japanske versjonen heter Sartre. Arvetageren til Sartre viste seg å være meget streng ovenfor opphavsrett, og ville ikke ha filosofens etternavn i bruk i spillets kontekst utenfor Japan. På grunn av dette ba Square Enix om å endre navnet til figuren, hvilket Yoko gjorde nølende. Den engelske dubben ble foretatt av Cup of Tea Productions, som tidligere også hadde jobbet med Nier og Drakengard 3.
Utgaver og ekstrainnhold
Førsteutgaven av spillet kom ut i Japan 23. februar 2017. Det kom også ut en samlerutgave kalt «Black Box Edition» som kun ble solgt gjennom Square Enix, hvor det også fulgte med en 2B-figur, en CD med lydsporet fra spillet, en kunstnerbok, en nedlastingskode til bonus-DLC, i tillegg til en novelle, som gjenforteller handlingen i Nier fra perspektivet til Devola og Popola. Novellen ble skrevet av Jun Eishima, som tidligere hadde bidratt til Drakengard-serien. I Nord-Amerika kom PlayStation 4-versjonen ut 7. mars, mens i Europa kom det ut 10. mars. I tillegg til standardutgaven av spillet kom det også ut en «Day One»-utgave, i tillegg til en samlerutgave tilsvarende den som kom ut i Japan. I forbindelse med utgivelsen samarbeidet Square Enix med det japanske rockebandet Amazarashi for å lage en ny singel kalt «Deserving of Life» inspirert av spillverdenen. Sangeren i bandet Hiromu Akita var en fan av Nier, hvilket gjorde samarbeidet mulig. Yoko holdt tilsyn over usikkvideoen til singelen.
Windows-versjonen ble sluppet ut digitalt gjennom plattformer som Steam. Både Square Enix og PlatinumGames var beskymret for at spillet kom til å bli et populært mål for piratkopiering, hvilket forsinket lanseringen av Windows-versjonen. Det ble vurdert å ta i bruk Denuvo får å forhindre eventuell piratkopiering, noe som ble gjort. I 2021 ble Denuvo fjernet igjen med en oppdatering. Windows-versjonen kom ut 17. mars 2017. En uoffisiell fan-patch kom ut i løpet av påfølgende uke som fikset noen problemer Square Enix ikke hadde tatt for seg, blant annet at spillet ikke alltid satte riktig spilloppløsning, i tillegg til noen ytelsesproblemer som opptrådte selv på PC-er med maskinvare som var godt ovenfor minimumskravet. Til å begynne med var spillet låst til spesifikke regioner, hvilket gjorde at det ikke var mulig å kjøpe det i Sørøst-Asia. Spillet ble også review bombet på Steam som følge av at spillet ikke ble lansert med kinesisk oversettelse.
I november 2016 fortalte Saito at det ble vurdtert å portere spillet til Xbox One, og at spillet kom til å ta i bruk PlayStation 4 Pros bedre maskinvare. Senere fortalte han at en Xbox One-versjon ikke var under utvikling ettersom konsollen ikke hadde solgt spesielt bra i Japan, og at det heller ble valgt å rette fokuset mot PlayStation 4-versjonen. En Xbox One-versjon ble til slutt sluppet ut med undertittelen «Become as Gods Edition» 26. juni 2018. Denne versjonen kom også ut til Windows gjennom Microsoft Store og ble en del av Xbox Game Pass 18. mars 2021. «Become as Gods Edition»-utgaven var forbedret sammenlignet med den eldre Windows-versjonen som kom ut på Steam, og inkluderte blant annet støtte for HDR og AMDs FidelityFX. Steam-versjonen fikk disse forbedringene i en patch som kom ut 15. juli 2021.
En Nintendo Switch-versjon kom ut 6. oktober 2022, med undertittelen «End of YorHa Edition». Denne utgaven ble utviklet av Virtuos. Gitt Nintendo Switch' mindre kraftige maskinvare sammenlignet med de andre konsollene spillet kom ut til, er spillet begrenset til en bildefrekvens på 30, noe som i seg selv var en utfordring å oppnå, i tillegg til at en god del ble oppmerksomhet rettet mot denne spillversjonens lydgjenproduksjon sammenlignet med de andre plattformene i løpet av utviklingen.
En pakke med nedlastbart innhold, «3C3C1D119440927», kom ut til spillet 2. mai 2017, og med det følger en rekke kostymer til spillfigurene basert på figurer fra Nier, i tillegg til en rekke muligheter til å endre hårfrisyre og -farge, nye spillarenaer, i tillegg til nye bosskamper mot Yōsuke Matsuda, daværende president i Square Enix, og Kenichi Sato, daværende president i PlatinumGames. Denne DLC-pakken fulgte med de senere Xbox One- og Nintendo Switch-versjonene, i tillegg til i «Game of the YoRHa Edition»-utgaven som kom ut til PlayStation 4 og Windows 26. februar 2019. Til Nintendo Switch-utgaven kom det ut en ny DLC-pakke, «6C2P4A118680823». Med denne pakken følger det med kostymer fra figurer fra Nier Reincarnation.
Mottagelse
PS4- og PC-versjonene fikk generelt gode kritikker ifølge Metacritic; PS4-versjonen fikk en score på 88 av 100, mens PC-versjonen fikk 84 av 100, med grunnlag i 101 PS4-anmeldelser og 12 PC-anmeldelser. Den senere Xbox One-versjonen fikk enda bedre anmeldelser, med en samlet score på 90 av 100 ut ifra 30 anmeldelser. Nintendo Switch-utgaven fikk en score på 89/100 ut ifra 26 anmeldelser.
Famitsu ga spillet en nesten perfect score og roste det meste spillet hadde å by på, men en kritiker fant figurtilpasning noe tungvint. Miguel Concepcion fra GameSpot roste all i spillet utenom sideoppdragene, og mente at spillet var så nærme en åndelig oppfølger til Metal Gear Rising: Revengeance en kunne komme. Jeffrey Matulef fra Eurogamer skrev at spillet var det mest fengslende han hadde spilt på lenge, til tross for noen problemer. Mollie Patterson fra Electronic Gaming Monthly roste spillet og kalte det for en meget hyggelig opplevelse, både som spiller og som kritiker. Chris Carter fra Destructoid roste spillet som en god blanding av action og rollespill.
Understøttelseskassen for uheldige sjømenn i Risør
Understøttelseskassen for uheldige sjømenn i Risør var en privat sykeforsikring og gjensidig understøttelsestiltak for lokale sjømenn fra Risør og deres etterlatte. Foreningen ble stiftet 26. mars 1820 i Risør under navnet «Understøttelses Indretningen for Uhældige Søemænd i Østerrisøer Bye og Tolddistrikt». Foreningens medlemmer betalte inn kontingent for å forsikre seg mot uventede hendelser.
Foreningen har endret navn flere ganger. I 1842 endret den navn til «Østerrisøer Byes og Sønneløv Sogns Understøttelseskasse for Uhældige Søemend». Foreningen ble delt i 1854. Offiserene forble i foreningen, mens det øvrige mannskapet gikk ut og ble senere medlem av Arbeiderforeningens understøttelseskasse. Foreningen endret samtidig navn til «Østerrisøer Byes og Sønneløv Sogns Understøttelseskasse for Skibsførere og Styrmend». I 1872 endret den igjen navn til «Risørs Skipperforenings Assurance Indretning». Understøttelseskassen ble oppløst i 1958, grunnet få medlemmer.
Arkivet
Forhandlingsprotokollen til «Understøttelseskassen for uheldige sjømenn i Risør» befinner seg i dag på KUBEN i Arendal. Protokollen dekker årene fra oppstarten i 1832 og går frem til 1890.
Forhandlingsprotokollen ble innlemmet i Norges dokumentarv i 2018 som en del av Seilskutearkivene fra Aust‐Agder 1820‐1920. Protokollen gir et unikt innblikk i en av de tidlige forsikringsordningene for sjøfolk.
Nier: Automata
Mottagelse
Gøran Solbakken fra Gamer.no beskrev spillet som «PlatinumGames på sitt beste», med god variasjon i fortellerteknikk og et veldig velskrevet manuskript. Kim Orremark fra Gamereactor skrev at spillverdenen var «stor, variert og krydret med dynamiske endringer, hemmeligheter og sideoppdrag», og mente at samspillet mellom figurene, da spesielt mellom 2B og 9S, var imponerende, og at de andre figurene som dukker opp ofte er velskrevne og interessante.
Obelisk Mountain
Obelisk Mountain er et fjell, rundt 2 200 moh., mellom Catspawbreen og Mount Odin i Asgard Range i Victoria Land i Antarktis. Det beskrivende navnet ble gitt av den vestlige gruppen, ledet av Griffith Taylor, under Terra Nova-ekspedisjonen 1910-13.
Lukas Graham
Lukas Graham  er et dansk pop rock-soul band som består av Lukas Forchhammer (vokal), Mark «Lovestick» Falgren (trommer), Magnus «Magnúm» Larsson (bass) og Kasper Daugaard (keyboard).
Chorotega
Chorotega er et urfolk i Nicaragua, Costa Rica og Honduras. De stammer opprinnelig fra Mesoamerika, sannsynligvis Chiapas i dagens Mexico, og man regner med at de ankom Mellom-Amerika på 500- eller 600-tallet. Ei gruppe chorotegaer bosatte seg så langt sør som Nicoyahalvøya i Costa Rica, og de utgjør dermed den aller sørligste mesoamerikanske folkegruppa.
Chorotegaene snakka opprinnelig språket chorotega, som tilhørte den otomangueanske språkfamilien, men som i dag er utdødd. I Nicaragua var språket kjent som mangue. Enkelte elementer fra kulturen deres er imidlertid bevart. I Costa Rica er de fleste chorotegaene bosatt i Matambú indianerreservat.
Lucy Taxis Shoe Meritt
Lucy Taxis Shoe Meritt (født 1906, død 13. april 2003 i Austin, Texas, USA) var en klassisk arkeolog og forsket på greske arkitektoniske ornamenter og listverk.
Chorotega
Før den spanske koloniseringa dyrka chorotegaene hovedsakelig mais. De hadde markeder og en delvis demokratisk sosial struktur med valgte høvdinger. De var ofte i kamp med andre folkegrupper i nærheten, hvor de sloss med pil og bue og små flintkniver festa til tresverd. De praktiserte menneskeofring, og gudene ble tilbedt i templer.
Myrmecodemus
Myrmecodemus er en slekt av billene i delgruppen (underfamilien) Lebiinae i familiegruppen løpebiller.
Lucy Taxis Shoe Meritt
Biografi
Lucy Shoe Meritt studerte først ved Bryn Mawr College og tok en doktorgrad (Ph.D.) i 1935. Hun studerte ved American School of Classical Studies at Athens fra 1929 til 1934. Fra 1937 til 1950 underviste Meritt ved Mount Holyoke College. Hun var to ganger stipendiat ved Det amerikanske akademi i Roma (1937 og 1950). Hun arbeidet ved de romerske funnstedene Cosa og Serra Orlando (Morgantina) på Sicilia. Meritt var redaktør for publikasjonene til American School of Classical Studies in Athens fra 1950 inntil 1972. Da ektemannen Benjamin Dean Meritt i 1972 ble utnevnt til professor ved University of Texas at Austin, flyttet hun til Austin, Texas, og var gjesteforsker ved University of Texas at Austin fra 1973 inntil sin død. Merritt mottok Gullmedalje for fremragende innsats innen arkeologi i 1977 fra Archaeological Institute of America.
Myrmecodemus
Utbredelse
Artene lever i det sørøstlige Australia.
Systematisk inndeling
Systematikken følger Carabidae of the World.
Demian Vitanza
Marco Demian Vitanza (født 20. oktober 1983) er en norsk-italiensk forfatter og dramatiker.
Lukas Graham
Starten
Bandet startet karrieren sin i Danmark mot slutten av 2011 da de la ut to hjemmelagde YouTube-videoer av bandet som fremførte Criminal Mind og Drunk in the Morning. Begge videoene var innspilt hjemme hos et av band-medlemmene. Videoene ble delt blant venner på Facebook, og plutselig hadde de flere hundretusen visninger. Bandets soulfylte og funky lydbilde spredte seg raskt i undergrunnsmiljøet i København og gjennom sosiale medier, noe som førte til at Copenhagen Records signerte dem. Lukas Graham oppnådde kommersiell suksess i oktober 2011 ved utgivelsen av debutsingelen. Deres første danske turné solgte over 30,000 billetter selv om de fremdeles ikke hadde gitt ut noe album ennå.
Adolph Francis Alphonse Bandelier
Adolph Francis Alphonse Bandelier (født 6. august 1840 i Bern i Sveits, død 18. mars 1914 i Sevilla i Spania) var en sveitsisk-amerikansk arkeolog. Han har i ettertid fått et museum, Bandelier National Museum i New Mexico i Amerika oppkalt etter seg.
Liv
Bandelier ble født i Bern i Sveits. Da han var ung emigrerte han til Amerika. Som en ung mann jobbet han ulykkelig hans families forretning. Under veiledning av den pioneerende arkeologen Lewis Henry Morgan fikk han stipend, mer nøyaktig til arkeologisk og etnisk jobb blant indianere i den sørvestlige delen av USA, Mexico og Sør-Amerika. Da han begynte å studere i Sonora (Mexico), Arizona og New Mexico, ble han den ledende autoriteten innen regionens historie.
I 1892 gav Bandelier opp dette feltet i Ecuador, Bolivia og Peru, der han fortsatte han fortsatte etnologiske, arkeologiske og historiske undersøkelser.
Mens Bandelier var i Peublo i Isleta, møtte han sine langsiktige venner Fader Anton Docher og Charles Fletcher Lummis.
Nier: Automata
Mottagelse
Ros var stort sett rettet mot handlingen og temaene som ble tatt opp,   men blant annet IGNs anmeldelse fant tempoet og presentasjonen til å være manglende. Både Sillivan og Matulef mente at det var vanskelig å kjenne seg igjen i androidene. Flere anmeldere mente spillingen i sin helhet var god, men merket en manglende dybde sammenlignet med tidligere PlatinumGames-spill. Det visuelle fikk også ros,  til tross for blant annet PC Gamer nevner at områdene i spillet kan noen ganger virke unaturlig sydd sammen, og Game Informer som mente at spillverdenen stort sett var ubemerkelsesverdig, med noen få høydepunkter. Klager var også rettet mot tekniske problemer, som pop-in, bildefrekvensfall, og spillet kunne ta lang tid å laste. Musikken derimot ble godt mottatt av samtlige kritikere.
Salg
Spillet solgte 198,542 eksemplarer i løpet av den første uken etter det kom ut i Japan, hvilket gjorde spillet til bestselger den uken, og var betydelig mer enn det Nier solgte i 2010. I april 2017 skulle spillet ha solgt over 500,000 eksemplarer i Japan og Asia. Ifølge The NPD Groups rapport var spillet det niende bestselgende spillet i mars 2017, og det sjette bestselgende PlayStation 4-spillet. I Storbritannia var det det sjette bestselgende spillet sluppet ut så langt da det kom ut. I mai 2017 hadde spillet solgt en og en halv million eksemplarer. Mesteparten av salgene kom utenfra Japan, hvilket kom som en overraskelse sammenlignet med hvordan Nier solgte. I mai 2019 hadde spillet solgt fire millioner eksemplarer, og enda 500,000 hadde blitt solgt innen mars 2020, hjulpet av «Game of the YoRHa»-utgaven av spillet som hadde kommet ut.
Spillet solgte betydelig bedre enn Square Enix forventet, hvilket fikk dem til å vurdere å videreutvikle Nier som serie. Det at Nier: Automata solgte såpass bra, sammen med at spillet ble godt mottatt av kritikere, skapte fornyet interesse for PlatinumGames-spill at ettersom de siste par spillene de hadde utviklet heller hadde skuffet; Hideki Kamiya, en av selskapets grunnleggere, har sagt at spillet var med på å redde selskapet. Spillet fortsatte å selge utover 2020-årene; I desember 2020 hadde spillet solgt over fem millioner eksemplarer. I februar 2021 gikk det over til fem og en halv million. I juli 2021 hadde spillet solgt seks millioner eksemplarer, og dette vokste videre til seks og en halv million eksemplarer i juni 2022, og igjen til syv og en halv million i april 2023.
Priser
I 2017, under The Game Awards 2017 vant Nier: Automata prisen for «Best Score/Music» og ble nominert til «Best Narrative» og «Best Role Playing Game». Under Japan Game Awards vant spillet en «Award for Excellence»-pris. Under Golden Joystick Awards ble spillet nominert til «Best Storytelling» og «PlayStation Game of the Year». Under NAVGTR Awards vant spillet prisene for «Camera Direction in a Game Engine» og «Original Dramatic Score, Franchise», og var i tillegg nominert til «Game of the Year», «Game Design, Franchise», «Character Design» og «Writing in a Drama».
I 2018 vant spillet «Role Playing Game of the Year» under D.I.C.E. Awards, og under SXSW Gaming Awards fikk det prisene for «Excellence in Technical Achievement» og «Excellence in Musical Score». Under Game Developers Choice Awards var spillet nominert til «Game of the Year», «Best Audio», «Best Design», og det endre opp med å vinne «Audience Award»-prisen. Under British Academy Games Awards var det nominert til prisene for «Game Design» og «Game Innovation». Spillet ble igjen nominert til Golden Joystick Awards i 2018, da til «Best Xbox Game», men vant ikke.
I andre medier
Flere bøker ble gitt ut med grunnlag i Nier: Automata, skrevet av Eishima, med støtte fra Yoko. Nier: Automata: Long Story Short tar for seg spillets hovedhandling med noe ekstra dialog og handling mellom spillets hovedfigurer. Nier: Automata: Short Story Long er en novellesamling med en rekke fortellinger satt til Nier-universet, i tillegg til noen fortellingen forbundet med figurene i Nier: Automata. Nier: Automata: YoRHa Boys er basert på et av teaterstykkene som ble basert på spillet, og følger en eksperimentgruppe med YoRHa-enheter.
En mangaserie basert på teaterstykket kalt YoRHa: Pearl Harbor Descent Record - A Nier: Automata begynte å bli gitt ut gjennom Square Enix' Manga UP!-tjeneste i desember 2020. Den skal gis ut i engelsk oversettelse i desember 2022.
Under livestreamfeiringen av Nier: Automatas femårsjubileum, annonserte Aniplex en animeserie basert på Nier: Automata. Serien ble senere avslørt å hete Nier: Automata Ver1.1a og hadde premiere i Japan 7. januar 2023.
Ignaz Franz
Ignaz Franz (født 12. oktober 1719 i Protzan i Ząbkowice Śląskie i Schlesien, død 19. august 1790 in Breslau) var en tysk katolsk prest, teolog og salmedikter.
Liv
Franz studerte filosofi og teologi ved Universitetet i Breslau. Etter å ha fullført studiene og den obligatoriske forbredelsetiden, ble han ordinert til prestetjensete i 1742 av Fyrstbiskop Philipp Ludwig von Sinzendorf, og han begynte å jobbe som kapellan i Głogów.
i 1753 ble Franz forfremmet og ble samtidig forflyttet til Sława I 1766 hentet Philipp Gotthard von Schaffgotsch ham tilbaketil Berslau, og han ble rektor på presteseminaret i byen. Han virket også som Assessor für theologische Angelegenheiten for et apostolisk vikariat.
Franz døde 19. august 1790 i Breslau.
Virke
Franz gav ut flere katekismer og sangbøker i opplysningstidens ånd. Han har skrevet salmen Großer Gott, wir loben dich (Norsk: «Store Gud, vi lover deg», Norsk Salmebok nr. 270, Norsk salmebok 2013 nr. 280) Dette er en tysk oversettelse av Te Deum, begynnelsen på den ambrosianske lovsangen. Den ble skrevet i 1770.
Kwon Eun-ji
Kwon Eun-ji (født 13. desember 2002) er en sørkoreansk skytter som konkurrerer i rifleskyting.
Hun representerte Sør-Korea under Sommer-OL 2020 i Tokyo, hvor hun ble nummer 7 i 10 meter luftrifle.
Kiki Bertens
Kiki Bertens (født 10. desember 1991) er en nederlandsk tennisspiller.
Hun representerte Nederland under Sommer-OL 2016 i Rio de Janeiro, der hun ble utslått i første runde i singel.
I mai 2019 vant hun Mutua Madrid Open som sin første WTA Premier-tittel.
Patterson Peak
Patterson Peak er en fjelltopp, 1 610 moh., som ligger ved sørenden av Medina Peaks, sju kilometer nordvest for Anderson Ridge i Dronning Mauds Fjell i Antarktis. Den ble kartlagt av U.S. Geological Survey (USGS) etter landmålinger og flyfoto tatt av U.S. Navy, 1960-64, og navnsatt av Advisory Committee on Antarctic Names (US-ACAN) etter Clair C. Patterson, som var glasiolog ved Byrd-stasjonen sommeren 1965-66.
Headland Peak
Headland Peak er et fjell med en høyde opp mot 875 moh på nordsiden av Geikiebreen, ved bunnen av Cumberland West Bay på Sør-Georgia. Det ble navnsatt av UK Antarctic Place-Names Committee etter Robert K. Headland, en biologisk assistent i British Antarctic Survey ved Grytviken, 1977–80 og 1981–82. Han var kurator på Scott Poler Research Institute fra 1987.
Antonín Novotný
Antonín Novotný (født 10. desember 1904 i Letňany ved Praha, død 28. januar 1975 i Praha) var president i Tsjekkoslovakia fra 1957 til 1968 og generalsekretær i Det tsjekkoslovakiske kommunistpartiet fra 1953 til 1968.
Bakgrunn
Novotný arbeidet som smed.
Kommunistisk engasjement
Novotný ble medlem av Det tsjekkoslovakiske kommunistiske parti fra det ble stiftet i 1921. Han ble funksjonær i partiet i 1929.
I 1935 ble Novotný valgt som en av delegatene til Kominterns 7. verdenskongress. Han ble regional partisekretær i Praha i 1937 og sekretær og redaktør for partiets avis i den sør-mähriske regionen i 1938.
Andre verdenskrig
Som følge av sitt arbeid i undergrunnsbevegelsen under andre verdenskrig, ble han arrestert i 1941 og satt i Mauthausen konsentrasjonsleir hvor han ble brukt som Kapo, fram til han ble løslatt av amerikanske styrker 5. mai 1945.
Etterkrigstiden
Hans strenge, autoritære regime møtte stadig større folkelig motstand, men han holdt på makten helt fram til januar 1968, da han ble tvunget til å trekke seg og Alexander Dubček overtok som partisekretær. Statsminister Jozef Lenárt fungerte noen få dager som president, før stillingen ble overtatt av Ludvík Svoboda. Dette utløste Prahavåren.
Auto Mercado
Auto Mercado er en supermarkedkjede i Costa Rica. Den første butikken ble åpna i 1917 av den spanske innvandreren Guillermo Alonso Rodríguez. Den hadde navnet La Vieja Lyra og befant seg i San José sentrum. Per 2017 har kjeden 20 lokaler rundt om i landet.
Wang Qiang (tennis)
Wang Qiang (født 14. januar 1992) er en kinesisk tennisspiller.
Hun representerte Kina under Sommer-OL 2016 i Rio de Janeiro, der hun ble utslått i første runde i singel.
Kvernøyna naturreservat
Kvernøyna naturreservat er et naturreservat (fuglereservat) i Gulen kommune i Sogn og Fjordane. Formålet med fredningen er å bevare hekkende sjøfugl i øygarden i Sognesjøen. Arealet er 1.427 dekar, og utgjør om lag 1/4 av arealet av de seks naturreservatene i Gulen kommune når vi ser bort fra Vassøyane naturreservat. Det er vernet 907 daa landareal og 520 daa sjøareal.
Regjeringen vedtok i 1993 Verneplan for sjøfugl som anviste 57 fuglereservat på i alt 11 km² langs kysten av Sogn og Fjordane. Planen er basert på de første verneforslagene fra 1977, videre St.meld. nr 68 (1980-81) Vern av norsk natur som fastslo målet om å verne et representativt naturutvalg i Norge, og første høringsforslag om sjøfuglvern i Sogn og Fjordane fra 1984. Det ble i tiden 1977-88 befart og utredet 350 sjøfugllokaliteter i fylket. Forarbeidet i fylkets delplan ble sendt ut på høring i 1991 som Verneplan for sjøfugl - delplan 5 Sogn og Fjordane. Hovedmålet er å verne fylkets hekkeplasser, med mål om å sikre hekkeplasser for halve bestanden av de mest vanlige sjøfuglene, og hele bestanden av de sjeldneste hekkefuglene i fylket.
I Gulen kommune fikk Lihellene naturreservat og Kvernøyna naturreservat 2. prioritet, mens de øvrige tre sjøfuglreservatene fikk 3. prioritet som vernelokaliteter.
Mount Grimsley
Mount Grimsley er et lite fjell 1 nautisk mil sørvest for Mount Abbs i Aramis Range i Prince Charles Mountains i Antarktis. Det ble kartlagt etter flyfoto tatt av Australian National Antarctic Research Expeditions og ble navnsatt av Australian Antarctic Names and Medals Committee etter S.W. Grimsley, en teknisk offiser ved Wilkes-stasjonen i 1963.
Skjøtningberg kirke
Skjøtningberg kirke var en kirke som stod i Skjøtningberg i Lebesby kommune i Finnmark.
Skjøtningberg var et større fiskevær så tidlig som på 1400-tallet, med over 200 innbyggere, men har i dag ingen fastboende. Skjøtningberg kirke var hovedkirke i 1589, men i 1694 bodde det kun 7 mennesker her. Kirken forfalt, og ble i 1717 omtalt som forfallen: «Kircken ganske udøgtig at være, meriterer ingen Reparation, men maa fra Grunden af opbyggis». Den ble, sammen med Sværholt kirke, revet rundt 1735 for å brukes til reparasjoner av andre kirker.
Man vet ikke nøyaktig hvor kirken stod oppført, men den har trolig stått inne på kirkegården.
Hoshiarpur (distrikt)
Hoshiarpur (punjabi: ਹੁਸ਼ਿਆਰਪੁਰ ਜਿਲ੍ਹਾ ) er et distrikt i den indiske delstaten Punjab. Distriktets hovedstad er Hoshiarpur.
Demografi
Ved folketellingen i 2011 var det 1,582,793 innbyggere i distriktet, mot 1,480,736 i 2001. Den urbane befolkningen utgjør 21,15 % av befolkningen.
Barn i alderen 0 til 6 år utgjorde 10,26 % i 2011. Antallet jenter i den alderen per tusen gutter er 859 i 2011 mot 812 i 2001.
Park Hee-moon
Park Hee-moon (født 4. januar 2001) er en sørkoreansk skytter som konkurrerer i rifleskyting.
Hun representerte Sør-Korea under Sommer-OL 2020 i Tokyo, hvor hun ble nummer 8 i 10 meter luftrifle.
EM i friidrett 1946 – Lengdehopp kvinner
Lengdehopp damer ble arrangert ved EM i friidrett 1946 på Bislett Stadion i Oslo, Norge den 23. august 1962.
Rekorder
Gjeldende mesterkskapsrekord før denne konkurransen:
Det ble ikke satt ny mesterskapsrekord under mesterskapet.
Kvalifisering
Kvalifiseringen ble avholdt den 23. august.
Chalcone
Chalcone er en slekt av sommerfugler som tilhører familien smygere (Hesperiidae).
Utseende
Små (vingespenn ca. 25 millimeter), brune smygere. Forvingene har små, lyse (hvite eller gulaktige) flekker. Undersiden er blekere og mer gråaktig enn oversiden.
Utbredelse
Slekten har en ganske begrenset utbredelse i de sørlige delstatene av Brasil og i lavlandet i Bolivia.
Klassiker (Pugh Rogefeldt album)
Klassiker er et samlingsalbum av den svenske rockemusikeren Pugh Rogefeldt, utgitt i 2005.
Sporliste
Alle låter skrevet av Pugh Rogefeldt der ingenting annet er angitt.
Halden Tennisklubb
Halden Tennisklubb holder til i Halden og ble stiftet 28. februar 1928.
Klubben startet sin virksomhet på tre baner ved Tista i sentrum av Halden. Der hadde klubben tre grusbaner, samt et lite klubbhus frem til disse måtte vike for byggingen av ny bybro på slutten av 1950-tallet. Det finnes mange bilder av festningen med tennisbanene liggende under fra denne tiden.
Klubben var uten eget anlegg gjennom 1960-tallet før klubben fikk nye baner på Strupe i 1972. Da først to grusbaner, sol senere ble utvidet med en ekstra grusbane og en asfaltert minitennisbane med slåvegg. I 1984 kom klubbhus og i 1991 ble tennishallen bygd.
Alison Weisz
Alison Weisz (født 22. mai 1995) er en amerikansk skytter som konkurrerer i rifleskyting.
Hun representerte USA under Sommer-OL 2020 i Tokyo, hvor hun ble nummer 14 i 10 meter luftrifle.
Fremste Høghornet
Fremste Høghornet er et fjell sør for Muldalen i Fjord kommune i Møre og Romsdal. Det har en høyde på 1 700 meter over havet.
Boken om San Michele
Boken om San Michele er en bok av Axel Munthe utgitt i 1929. Den blir ofte beskrevet som en selvbiografi, men visse hendelser har aldri hendt eller er blitt flyttet i tid og rom. Boken ble skrevet på engelsk, men oversatt til svensk av forfatteren selv. Boken var en av 1900-tallets mest utbredte svenske bøker og er blitt utgitt på en rekke språk og i flere opplag.
Innhold
I boken forteller Munthe med humor minner fra sitt liv. Som ung lege fant han fort ut at mange av hans pasienter snarere led av mangel på virksomhet fremfor noen sykdom. For de velstående kvinner fra borgerklassen som konsulterte ham for sine nervøse plager fant han opp en lidelse, «kolitt». Den var enkel og grei å ty til. Munthe sier selv: «Det var en nätt och bekväm åkomma, trygg för kirurgens kniv, alltid till hands när den behövdes, avpassad för allas smak. Ingen visste när den kom, ingen visste när den gick.» Munthe sa at hans pasienter ble mye bedre så snart de fikk vite at de hadde en nesten uhelbredelig, men likevel ufarlig sykdom som kunne holde dem beskjeftiget og være samtaleemne i mange teselskaper. Munthe forteller også om sin tid som lege under koleraepidemien i Napoli og som motelege i Roma, sin kjærlighet til dyr, om døden og om byggingen av San Michele.
Til tross for at Munthe skriver om sitt eget liv nevner han hverken dronning Victoria av Sverige eller skilsmissen fra sin første hustru Ultima Hornberg. Når han skriver om sin tid som lege i Paris framstiller han seg som ungkar til tross for at han var gift. Hendelser som i boken skjer i Paris hendte i virkeligheten enten i Roma eller i Sverige. Munthe reiste ikke fra Lappland till koleraepidemien i Napoli, da disse to hendelser ikke inntraff samme år. Historien om hvordan Munthe ledsaget liket av en ung student fra Tyskland til Sverige og hvordan kistene forveksles er oppdiktet. Skildringen av hvordan Munthe med kamerater blir tatt av politiet når de feirer en kamerats bryllup i Paris skriver seg i virkeligheten fra Munthes hybel i november 1880 i Sverige. Munthe oppgir at han flyttet fra Paris på grunn av en konflikt med doktor Charcot ved Salpêtrière-sykhuset men virkeligheten var skilsmissen fra hans hustru 1887 den egentlige årsaken. Ifølge andre kilder skal Munthe ha forsøkt å hypnotisere en ung kvinnelig pasient på hospitalet og dermed gjort noe utilbørlig. Ifølge Munthe selv ville han bare forsøke å få piken ut av hospitalet.
Utgivelsen
Munthe hadde virket som lege i Paris før han på 1890-tallet bosatte seg på Capri hvor han bygget en italiensk villa, San Michele, på ruinene av den romerske keiser Tiberius' villa fra første hundreåret e.Kr. De innsamlede antikviteter som Munthe samlet der og hans stilling som tidens motelege lokket Europas berømtheter til å besøke villaen. En av Munthes nære bekjente var Sveriges dronning Victoria som ble så begeistret for bygget at hun selv lot bygge en villa i noenlunde samme stil, Solliden på Öland.
Manuset virker å ha blitt til over lang tid. Allerede i 1898 har han i et brev till John Murray fortalt at han skriver på en bok om San Michele. Hoveddelen av boken synes dog å ha blitt til etter 1917-1918 og for det meste etter 1926. I boken hevder Munthe selv at det var forfatteren Henry James som oppmuntret ham til å skrive om San Michele ved sitt besøk der i juni 1899.
I august 1928 tok Munthe kontakt med sin engelske forlegger John Murray og skrev: «Jag hade för avsikt att be Er titta på ett manuskript innan jag visar det för någon annan. Det kanske inte är en bra bok, men det är tveklöst en märklig bok, «olik allting annat», enligt min gamle vän Rennell Rodd som har läst delar av manuskriptet och insisterar på att det ges ut.»
I ett senere brev skriver han: «Boken heter "The Story of San Michele", namnet på mitt vackra hem här som jag drivits bort från av solljuset. Tvärt emot min ursprungliga avsikt visar det sig ha blivit historien om mitt eget liv, men Rodd säger att det är bäst så.»
Den 15. oktober fikk Murray manuskriptet men han døde brått den 30. november. Hans sønn John Murray var interessert i å gi ut boken. men han kunne ikke tenke seg et større opplag enn 1 000 eksemplarer. Munthe besøkte London i november og kom overens med John Murray om et opplag på 1 500 eksemplarer. Munthe hadde mange ønsker eller krav om hvordan boken skulle utformes og han ville at hans egne inntekter fra salget skulle gå til Napolis dyrebeskyttelsesforening.
Mottagelsen
I april 1929 kom boken ut og til å begynne med vakte ikke boken særlig oppmerksomhet. En anmelder i The Observer, forfatteren Robert Cunningham Graham fikk stor betydning for bokens fremgang og kort etter måtte et nytt opplag trykkes og innen årets utgang var seks opplag trykket.
Også i USA ble boken en suksess, den toppet salgslistene for fagbøker for 1930 (Munthes bok kappes om førsteplassen med prins Wilhelms tidligere hustru prinsesse Marias memoarer Things I Remember.
Den 17. august 1929 ble den engelske utgaven anmeldt i Sydsvenska Dagbladet hvor Per Meurling skrev: "D:r Munthes bok uppväger vagnslaster av vanlig modern litteratur. Här finns novelluppslag för tusen medelmåttiga skrivmaskinshamrande, i författarklubbar inregistrerade novellister.''
Karl Otto Bonnier i Bonniers forlag tok kontakt med Munthe i august 1929 for at Bonniers skulle få gi ut en svensk oversettelse. I sitt svarbrev forklarte Munthe at han ikke var interessert i en svensk utgave, men tross det hadde han allerede oversatt boken til svensk. Munthe hadde også store krav på hvordan boken skulle utformes: de siste kapitlene skulle gjengis på gammelsvensk, utenlandske ord skulle forbli uoversatte og fremfor alt ville han at den svenske utgaven skulle dediseres til dronning Victoria. Dronningen var da alvorlig syk i Roma men hadde vist stor interesse for den kommende svenske utgaven. Hun leste selv korrektur helt til han var for svak til selv å holde papiret i hånden. Munthe var oppsatt på at den svenske utgaven kom ut innen det var for sent for dronningen selv å se den. men den 4. april 1930 døde dronningen, få dager før boken kom ut.
The Story of San Michele ble oversatt til en mengde språk og i 1935 var den utgitt på engelsk, svensk, dansk, spansk, hollandsk, norsk, finsk, tysk, italiensk, islandsk, polsk, serbokroatisk, ungarsk, bulgarsk, fransk, slovensk, tsjekkisk, rumensk, hebraisk, latvisk, portugisisk, tyrkisk og esperanto. Den norske oversettelsen kom i 1930, oversatt av Alf Harbitz. Den er senere kommet i nye opplag, siste gang i 2007 (ISBN 9788205367463). De penger som Munthe tjente på den svenske utgaven ville han anvende til et prosjekt for dyrebeskyttelsen. Munthe gav 100 000 kroner for oppkjøp av Knisa Mosse nord for Borgholm som ble fuglereservat.
Laura Ilie
Laura Ilie (født 30. april 1993) er en rumensk skytter som konkurrerer i rifleskyting.
Hun representerte Romania under Sommer-OL 2020 i Tokyo, hvor hun ble nummer 9 i 10 meter luftrifle.
Torra di Campomoru
Torra di Campomoru er et av de mange vakttårnene som strekker seg langs den korsikanske kysten. Tårnet ble bygget i løpet av 1500-tallet, da Korsika var en del av Republikken Genova. Tårnene er i hovedsak ment som varslingstårn til de mange festningene som beskytter øya. Turra di a Calanca ligger sør på Korsika i den korsikanske kommunen Belvédère-Campomoro.
Torra di Campomoru hadde som hovedformål å varsle innbyggerne i kommunen Belvédère-Campomoro, men ettersom varslingstårnet ligger med god oversikt utover den korsikanske bukten Golfe de Valinco hadde tårnet ansvar for å varsle innbyggerne i Serra-de-Ferro, Propriano og Capiccilo.
Aegus (Micraegus) lunatus
Utseende
En nokså liten (ca. 13 millimeter), avlang, blankt svart hjortebille. Hannens hode er bredt og flatt, kjevene (mandiblene) kraftige, sigdformede med en kraftig, innoverrettet tann nær roten. Pannen er bredt, U-formet innbuktet foran. Antennene er kraftige med en tre-leddet klubbe. Hodet er nokså matt, fint og jevnt punktert. Pronotum er trapesformet, bredest foran, blankt, betydelig grovere punktert enn dekkvingene, som er jevnbrede, noe flate, med markerte punktstriper. Ytterkanten er kledt med korte, gulbrune hår. Beina er brunlige. Hunnen ligner hannen bortsett fra at hode og kjever ikke er forstørrede, hodet er ganske blanbkt og like grovt punktert som pronotum, som er puteformet (ikke bredere forover). Dekkvingene har rader av korte, oppstående hår som følger punktradene.
Levevis
Som de fleste andre hjortebiller lever larvene i morken, død ved.
Utbredelse
Arten er utbredt i Vest-Malaysia, Sumatra og Borneo.
Teliana Pereira
Hun representerte Brasil under Sommer-OL 2016 i Rio de Janeiro, der hun ble utslått i første runde i singel.
Temnolamia
Temnolamia er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
Rhodopinini er middelsstore, slanke, brunspraglete trebukker. Antennene er omtrent dobbelt så lange som kroppen, også hos hunnene.
Levevis
Som de fleste andre trebukker borer larvene i ved.
Utbredelse
Arten er bare kjent fra Queensland, Australia.
Uvod
Uvod (russisk: Уводь) er ei elv i Ivanovo oblast i Russland. Den er ei venstre sideelv til Kljazma (i Volgas nedbørfelt), med en lengde på 185 km og et nedbørfelt på 3770 km². Uvod er frosset over fra november til vårløsningen i april. Byene Ivanovo og Kokhma ligger langs Uvod.
Joaquín Gutiérrez
Joaquín Gutiérrez Mangel (født 30. mars 1918 i Limón, død 16. oktober 2000 i San José) var en costarikansk forfatter. Han skrev blant annet bøkene Cocorí og La hoja de aire, og ble i 1999 kåra til det tjuende århundrets viktigste forfatter i Costa Ricas av avisa La Nación. Han ble tildelt landets mest høythengende kulturpris, Premio Nacional de Cultura Magón, i 1975.
Han var også medlem av Academia Costarricense de la Lengua, og i 1939 ble han costaricansk mester i sjakk.
Torra di Capiteddu
Torra di Capiteddu er et korsikansk varslings- og forsvarstårn i kommunen Grosseto-Prugna. Tårnet er meget godt bevart og stammer fra midten av 1500-tallet. Korsikanske kilder viser til at byggingen av tårnet startet i 1553 og ble ferdigstilt i 1553. Dette gjør tårnet til et av de som ble bygd i den tidlige perioden hvor Korsika var underlagt Republikken Genova.
Tårnet ligger idag kun minutter unna Ajaccios Flyplass og ble brukt som en del av forsvars og varslingslinjen som strekker seg på Korsikas vestkyst med hovedforsvar på Citadellet Ajaccio.
Garvellachs
Garvellachs (skotsk-gælisk: Garbh Eileaich), også kjent på engelsk som «Isles of the Sea») er en liten gruppe øyer i Indre Hebridene på vestkysten av Skottland. Administrativt tilhører øyene regionen Argyll and Bute. Øyene ligger i Firth of Lorn, vest for øya Lunga og nordvest for Scarba. Den har vært ubebodd siden den andre verdenskrig.
Torra di Capiteddu
Tårnet er 13,5 meter i diameter og 11 meter høyt.